Alagrupiturniiri kahe võiduga läbinud Saksamaa juurtega Mousesports läks poolfinaalis vastamisi ainult Prantsusmaa mängijatest koosneva ning seetõttu kodupubliku marulist toetust omanud G2 Esports meeskonnaga. Kahe kaardivõiduni (viis mängijat meeskonnas, kaheminutilised raundid, parim 31st) peetud lahing näis minevat kindlalt G2 kaukasse, kui Overpass kaardil mängitud esimene matš võideti tugeva lõpuspurdi toel 16:8 ning teises oldi Cache kaardil suisa 8:0 eduseisus.

Mousesports näitas aga sisu ning tuli mõõnast välja – rohkem kui 36 000 inimest vaatasid otseülekandes, kuidas kõigepealt võitlesid nad end 8:10 seisuni, siis 14:14 viigini. Mousesports võitis ka kaks viimast raundi ning 16:14 viidi poolfinaal kolmandasse, otsustavasse vooru. Kaardiks oli Cobblestone ehk eesti keeles Munakivid.

Seal said Mousesportile määravaks rahaga priiskamine lahingutes, kus tuli vastu võtta kindel kaotus. Sellega jäädi ka järgmises raundis vastastega võrreldes selgelt nõrgemate relvade peale ning G2 võitis sai võite noppida mitmekaupa. Mousesportsi kaotusnumbrid olid 0:4, 1:7, 3:11, 4:13. ja lõpuks 6:16.